TNP วิ่งแรงเกือบ 5% นิวไฮรอบ 3 ปี รับกำไรไตรมาส 3 โตตามคาด เก็งไตรมาส 4 พุ่งต่อ
TNP วิ่งแรงเกือบ 5% นิวไฮรอบ 3 ปี รับกำไรไตรมาส 3 โตตามคาด เก็งไตรมาส 4 พุ่งต่อ ล่าสุดอยู่ที่ 3.50 บาท บวก 0.16 บาท หรือ 4.79% มูลค่าซื้อขาย 31.55 ล้านบาท
TNP วิ่งแรงเกือบ 5% นิวไฮรอบ 3 ปี รับกำไรไตรมาส 3 โตตามคาด เก็งไตรมาส 4 พุ่งต่อ ล่าสุดอยู่ที่ 3.50 บาท บวก 0.16 บาท หรือ 4.79% มูลค่าซื้อขาย 31.55 ล้านบาท
29 ต.ค. 2563

ผู้สื่อข่าวรายงานว่า ราคาหุ้น บริษัท ธนพิริยะ จำกัด (มหาชน) หรือ TNP ล่าสุด ณ เวลา 15.21 น. อยู่ที่ 3.50 บาท บวก 0.16 บาท หรือ 4.79% สูงสุดที่ 3.54 บาท ต่ำสุดที่ 3.34 บาท ด้วยมูลค่าซื้อขาย 31.55 ล้านบาท

ทั้งนี้ราคาหุ้นปรับตัวขึ้นสูงสุดในรอบ 3 ปี นับตั้งแต่ราคาหุ้นอยู่ที่ระดับ 3.58 บาท เมื่อวันที่ 21 ก.พ.2560 หลังรายงานผลการดำเนินงานประจำไตรมาส 3/63 มีกำไรเพิ่มขึ้นตามคาด
โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมายที่ 4.30 บาท โดยกำไรสุทธิไตรมาส 3/63 ดีใกล้เคียงกับที่ตลาดคาด ซึ่ง TNP ประกาศกำไรสุทธิไตรมาส 3/63 ที่ 30 ล้านบาท ปรับตัวเพิ่มขึ้น 54.8% เมื่อเทียบจากปีก่อน และ 6.7% เมื่อเทียบจากไตรมาสก่อน เป็นไปตามคาด
ทั้งนี้มีมุมมองเป็นบวกจากผลการดำเนินงานข้างต้น โดยเฉพาะการควบคุมต้นทุนได้ดีส่งผลให้ GPM ปรับตัวเพิ่มขึ้นต่อเนื่อง รวมถึง SSSG ที่กลับมาเป็นบวก และคาดแนวโน้มไตรมาส 4/63 ยังคงมีทิศทางที่ดี โดยคาดว่าจะมีการจับจ่ายใช้สอยเพิ่มขึ้นจากการเข้าสู่ช่วงเทศกาลเฉลิมฉลอง รวมถึงได้รับปัจจัยหนุนจากโครงการ คน ละ ครึ่ง, บัตรสวัสดิการแห่งรัฐ (บัตรคนจน) และการเปิดสาขาใหม่อีก 2 แห่ง ทั้งนี้ประเมินกำไรสุทธิปี 2563 ที่ 127 ล้านบาท (เพิ่มขึ้น 43% เมื่อเทียบจากปีก่อน) และปี 2564 ที่ 146 ล้านบาท (เพิ่มขึ้น 15% เมื่อเทียบจากปีก่อน)